Helena (Ćatić)
<s><poem>
O njoj je svuda širila se priča
Preko zemalja i dalekih mora -
Sred kolibica i mramornih dvora
Slavljahu čare junonskog joj bića.</s>

<s>Pa zar je čudo što Parisa mlada
Dovede čežnja pred kapije njene?...</s><s>Ta same oči lijepe Helene
Više su vrijedile od trojanskog grada.</s>

<s>I nju je junak k'o idola sveta
Prenio preko Egejevih vala;
Al' cijela na to digla se Helada...</s>

<s>Na žrtvenik je ljepoti joj pala
Bezbrojna žrtva: devet punih ljeta
Krvca je tekla podno Troje-grada. </poem></s>

<s>Musa Ćazim Ćatić</s>

